Âng It-tiong

**Âng It-tiong** (), sī Tâi-oân ê iá-kiû soán-chhiú, bat tī Tiong-hôa Chit-pāng Hiaⁿ-tī Chhiūⁿ, Tâi-oân Tāi Liân-bêng Ko-pîn Lûi-kong hāu-le̍k, siú-pī ūi-tì sī pó͘-chhiú. Phian-miâ "**Âng-tiong** (紅中)", kiû-oân sî-kî koh hőng kiò-chò "thih-pó͘", tī tam-jīm kàu-liān liáu-āu mā ū "Chu-kat Âng-tiong (諸葛紅中)" chit-ê phian-miâ, bat tam-jīm Tiong-hôa Chit-pāng La New Hîm, Lamigo Thô-oân kah Hù-pang Hān-chiòng it-kun chóng-kàu-liān, tī 2021 nî 12 goe̍h choán-jīm Hù-pang Hān-chiòng kò͘-būn, 2023 nî 1 goe̍h 16 chhut-jīm Tâi-kǹg Hiông-eng ê thâu chi̍t jīm chóng-kàu-liān.

I bat sī Tiong-hôa Chit-pāng Hiaⁿ-tī Chhiūⁿ ê hōaⁿ-ke pó͘-chhiú, pēng-chhiáⁿ tiāⁿ-tiāⁿ tāi-piáu Tâi-oân chham-ka kok-chè pí-sài. Tī 2004 nî choán-jīm kàu-liān. 2017 nî 7 goe̍h 11, chhōa-niá Lamigo Thô-oân phah iâⁿ Thóng-it 7-ELEVEn Sai, chiâⁿ-chò Tiong-hôa Chit-pāng sú-siōng sèng-tiûⁿ-sò͘ siōng-chē--ê chóng-kàu-liān, mā-sī tī tan-it kiû-tūi sèng-tiûⁿ-sò͘ siōng-chē--ê.

## Keng-le̍k
* Ko-hiông-chhī Kó͘-san-khu Kó͘-san Kok-sió Siàu-pāng-tūi
* Pîn-tong-koān Bí-hô Tiong-ha̍k Chheng-siàu-pāng-tūi
* Pîn-tong-koān Bí-hô Tiong-ha̍k Chheng-pāng-tūi
* Hú-jîn Tāi-ha̍k Iá-kiû-tūi
* Bûn-hòa Tāi-ha̍k Iá-kiû-tūi
* Khong-kun Hó͘-hong Iá-kiû-tūi
* Hiaⁿ-tī Pn̄g-tiàm Iá-kiû-tūi (Gia̍p-û)
* Tiong-hôa Chit-pāng Hiaⁿ-tī Chhiūⁿ (1990 nî－1996 nî)
* Tâi-oân Tāi Liân-bêng Ko-pîn Lûi-kong (1997 nî－2002 nî)
* Nî-tāi Tiān-sī-tâi chit-pāng kiû-phêng (2003 nî)
* Tiong-hôa Chit-pāng La New Hîm tâu-pó͘ kàu-liān (2004 nî)
* Tiong-hôa Chit-pāng La New Hîm chóng-kàu-liān (2004 nî 6 goe̍h 15－2009 nî 10 goe̍h 11)
* Tiong-hôa Chit-pāng La New Hîm jī-kun chóng-kàu-liān (2010 nî)
* Tiong-hôa Chit-pāng Lamigo Thô-oân it-kun chóng-kàu-liān (2011 nî－2019 nî)
* Tiong-hôa Chit-pāng Hù-pang Hān-chiòng it-kun chóng-kàu-liān (2020 nî－2021 nî)
* Tiong-hôa Chit-pāng Hù-pang Hān-chiòng kò͘-būn (2022 nî)
* Tiong-hôa Chit-pāng Tâi-kǹg Hiông-eng chóng-kàu-liān (2023 nî)
* Tiong-hôa Chit-pāng Tâi-kǹg Hiông-eng it-kun chóng-kàu-liān (2024 nî－)

## Seng-gâi
### Soán-chhiú Sî-kî
1990 nî 3 goe̍h 17, Tiong-hôa Chit-pāng goân-nî khai-bō͘-chiàn, chò Hiaⁿ-tī Chhiūⁿ ê pó͘-chhiú.

1991 nî 6 goe̍h 14, bīn-tùi Bī-choân Liông tâu-chhiú Tiuⁿ Kiàn-hoat hong chhut Hiaⁿ-tī Chhiūⁿ tūi-sú thâu-chi̍t-ki móa-lúi hőng-bú-láng.

1992 nî 4 goe̍h 5 hō, bīn-tùi Bī-choân Liông kòng chhut tan-tiûⁿ siang-hióng-phàu, hō͘ Âng It-tiong bat sī choân liân-bêng kòng siōng-chē hőng-bú-láng ê thûi-á-chhiú chi̍t-ē-á; in-ūi chìn-chêng ū Lū Bêng-sù ê ka-bêng hong-pho, tong-sî ū pō͘-hūn chiūⁿ-bê hoah chhut "A-chiu kī-phàu Âng It-tiong", lâi siau-tháu hit-tang kiû-tūi bô-hoat-tō͘ tit-tio̍h Lū Bêng-sù ê hùn-nō͘.

1993 nî 9 goe̍h 25, bīn-tùi Chùn-kok Hîm tâu-chhiú William hong chhut Tiong-hôa Chit-pāng sú-siōng tē-1000-hō hőng-bú-láng.

1996 nî 5 goe̍h 23, ka-siōng chêng-nn̄g-tang choân-khîn, chhòng-chō Tiong-chit thâu-chi̍t-ūi pó͘-chhiú liân-sòa khû 2000-kio̍k ê kì-lo̍k.

1997 nî lī-khui Tiong-hôa Chit-pāng, choán-tūi khì Tâi-oân Tāi Liân-bêng ê Ko-pîn Lûi-kong-tūi.

2002 nî-té ji̍p-soán Hú-san A-ūn kok-chhiú, in-ūi keh-nî Tâi-oân Tāi Liân-bêng kah Tiong-hôa Chit-pāng ha̍p-pèng, jî-chhiáⁿ in-ūi Poān-chiong Tiâu-khoán , kim-pâi-chiàn ì-gōa chiâⁿ-chò i kiû-oân seng-gâi siōng-bóe chi̍t-chiàn.

### Kàu-liān sî-kî
2004 nî, iû La New Hîm kiû-thoân tàu-la̍p "Poān-chiong Tiâu-khoán" hôe-kūi-kim, Âng It-tiong chèng-sek chiūⁿ it-kun jīm-kàu, kâng-nî chiap-jīm chóng-kàu-liān.

2006 nî 10 goe̍h 25, chhōa-niá La New Hîm tit-tio̍h siōng, hā pòaⁿ-kùi koan-kun, thiau-chiàn Kùi-āu Thiau-chiàn-sài chìn-kip ê Thóng-it Sai, lo̍h-bóe í sì-chiàn lóng iâⁿ phah-pāi Thóng-it Sai, tit-tio̍h chóng-kàu-liān seng-gâi thâu-chi̍t-ê Tâi-oân Tōa-sài koan-kun.

2007 nî 10 goe̍h 28, chhōa-niá La New Hîm tit-tio̍h hā-pòaⁿ-kùi koan-kun, koh-chi̍t-pái thiau-chiàn tùi Kùi-āu Thiau-chiàn-sài chìn-kip ê Thóng-it Sai, lo̍h-bóe 3-sèng 4-pāi su hō͘ Thóng-it Sai, bô-iân liân-pà.

2008 nî 5 goe̍h 7 hō, La New Hîm í 8 : 1 phah-pāi Heng-lông Gû, Âng It-tiong chiâⁿ-chò Tiong-hôa Chit-pāng tē-la̍k-ūi ta̍t-sêng 200-sèng ê chóng-kàu-liān.

2008 nî 8 goe̍h, chhōa-niá kok-ka-tūi chham-ka Pak-kiaⁿ Ò-ūn. Âng It-tiong bat tī chi̍t-kó͘-goe̍h chìn-chêng tio̍h kóng tio̍h "M̄-koán phah siáⁿ-mi̍h pí-sài, góa kan-na kā kiû-oân kóng it-tēng ài chīn-sim chīn-le̍k khì phah, su-iâⁿ ê chek-jīm hō͘ góa lâi taⁿ", kiat-kó chin-chiàⁿ tī chèng-sek-sài thâu-chi̍t-pái su hō͘ Tiong-kok, i mā kan-na ē-sái tùi kok-ka-tūi chit-pái phah "tu̍t-phò kiong-kio̍k-chè" ê pí-sài kiat-kó piáu-sī "It-chhè chek-jīm hō͘ góa lâi taⁿ".

2009 nî 10 goe̍h 11, kiû-kùi nî-tō͘ sài-sū kiat-sok liáu-āu, in-ūi kiû-tūi bô phah ji̍p-khì kùi-āu-sài chú-tōng hiòng kiû-tūi the̍h-chhut sià-jīm chóng-kàu-liān, kái-chò jī-kun ê chóng-kàu-liān.

2010 nî 12 goe̍h 16, chèng-sek soan-pò͘ jī-kun chóng-kàu-liān Âng It-tiong tńg-khì chiap-jīm it-kun chóng-kàu-liān, keh-nî in-ūi kiû-tūi poaⁿ-khì Thô-hn̂g, La New Hîm tio̍h kái-miâ hō-chò "Lamigo Thô-oân".

2011 nî 11 goe̍h 20, chhōa-niá Lamigo Thô-oân tit-tio̍h hā-pòaⁿ-kùi koan-kun, thiau-chiàn siōng-pòaⁿ-kùi koan-kun Thóng-it 7-ELEVEn Sai, lo̍h-bóe í 1-sèng 4-pāi su hō͘ Thóng-it 7-ELEVEn Sai.

2012 nî 10 goe̍h 18, chhōa-niá Lamigo Thô-oân tit-tio̍h hā-pòaⁿ-kùi koan-kun, thiau-chiàn siōng-pòaⁿ-kùi koan-kun Thóng-it 7-ELEVEn Sai, lo̍h-bóe í 4-sèng 1-pāi phah-iâⁿ Thóng-it, tit-tio̍h tē-jī-ê Tâi-oân Tōa-sài koan-kun.

2014 nî kah 2015 nî, Âng It-tiong lóng chhōa-niá Lamigo Thô-oân tit-tio̍h siōng-pòaⁿ-kùi koan-kun, tī Tâi-oân Tōa-sài thiau-chiàn hā-pòaⁿ-kùi koan-kun Tiong-sìn Hiaⁿ-tī, lo̍h-bóe hun-pia̍t í 4-sèng 1-pāi kah 4-sèng 3-pāi phah-iâⁿ Tiong-sìn Hiaⁿ-tī, tit-tio̍h tē-3 kah tē-4-ê chóng-koan-kun.

2017 nî 5 goe̍h 21, tī Thô-hn̂g Kok-chè Iá-kiû-tiûⁿ tùi-chiàn Hù-pang Hān-chiòng, í 4 : 3 phah-pāi tùi-chhiú, tit-tio̍h chip-kàu seng-gâi tē-700-sèng, chiâⁿ-chò Tiong-hôa Chit-pāng tē-jī-ūi ta̍t-sêng 700-sèng ê chóng-kàu-liān. 7 goe̍h 6 hō, tī Thô-hn̂g Kok-chè Iá-kiû-tiûⁿ tùi-chiàn Hù-pang Hān-chiòng, sī chū choân-oân chú-tiûⁿ si̍t-si liáu-āu thâu-chi̍t-pái tī Thô-hn̂g Iá-kiû-tiûⁿ chò kheh-tūi, lo̍h-bóe phah-pāi Hù-pang Hān-chiòng, tit-tio̍h chip-kàu seng-gâi tē-715-sèng, kah Chhî Seng-bêng pêⁿ chē. 7 goe̍h 11, tī Táu-la̍k Iá-kiû-tiûⁿ hā-pòaⁿ-kùi thâu-chi̍t-chiàn tùi-chiàn Thóng-it 7-ELEVEn Sai, lo̍h-bóe Lamigo tò-iâⁿ hō͘ Âng It-tiong tit-tio̍h tē-716-sèng, chiâⁿ-chò Tâi-oân chit-pāng sú-siōng sèng-tiûⁿ-sò͘ siōng-chē ê chóng-kàu-liān. 11 goe̍h 2 hō, chhōa-niá Lamigo Thô-oân tit-tio̍h siōng, hā pòaⁿ-kùi koan-kun, thiau-chiàn tùi Kùi-āu Thiau-chiàn-sài chìn-kip ê Tiong-sìn Hiaⁿ-tī, lo̍h-bóe í 4-sèng 1-pāi phah-iâⁿ Tiong-sìn Hiaⁿ-tī, tit-tio̍h tē-gō͘-ê Tâi-oân Tōa-sài koan-kun, chhiau-kòe-chêng Thóng-it Sai chóng-kàu-liān Lū Bûn-seng ê 4-koan, chiâⁿ-chò Tiong-hôa Chit-pāng tit-tio̍h siōng-chē-pái chóng-koan-kun ê chóng-kàu-liān.

2018 nî 11 goe̍h 3 hō, chhōa-niá Lamigo Thô-oân koh-chi̍t-pái pau-pān siōng, hā pòaⁿ-kùi koan-kun, thiau-chiàn tùi Kùi-āu Thiau-chiàn-sài chìn-kip ê Thóng-it 7-ELEVEn Sai, lo̍h-bóe 4-sèng 2-pāi phah-pāi Thóng-it 7-ELEVEn Sai, tit-tio̍h tē-la̍k-ê Tâi-oân Tōa-sài koan-kun.

2019 nî 10 goe̍h 17, chhōa-niá Lamigo Thô-oân í 4-sèng 1-pāi phah-pāi hā-pòaⁿ-kùi koan-kun Tiong-sìn Hiaⁿ-tī, tit-tio̍h tūi-sú thâu-chi̍t-pái 3-liân-pà, mā-sī tūi-sú tē-7-koan, Lamigo Thô-oân kiû-thoân-sú ê siōng-bóe chi̍t-ê koan-kun, sài-kùi kiat-sok liáu-āu kiû-tūi bē hō͘ Ji̍t-pún ê Lo̍k-thian Chi̍p-thoân.

2019 nî 11 goe̍h 16, 2019 nî Sè-kài Iá-kiû 12-kiông Sài Ho̍k-sài sài-āu soan-pò͘, "In-ūi chū-chek bô-ha̍p kok-jîn kî-thāi phah ji̍p-khì sì-kiông sīm-chì tit-tio̍h Ò-ūn mn̂g-phiò, só͘-í chhéng-sî kok-ka sêng-pāng it-kip pí-sài chóng-kàu-liān", tńg-khì-kàu Tâi-oân liáu-āu thê-chhut sî-têng.

2019 nî 12 goe̍h 6 hō, lī-khui chip-kàu chiâⁿ-chē-tang ê Lamigo Thô-oân, kah Hù-pang Hān-chiòng chhiam--loeh 3-nî ha̍p-iok, tam-jīm chóng-kàu-liān.

2021 nî 12 goe̍h 9 hō, choán-jīm kiû-thoân kò͘-būn. Tùi 2004 nî khai-sí tam-jīm chóng-kàu-liān 17-tang í-lâi, lóng-chóng chhut-sài 1870-tiûⁿ, 992-sèng, sèng-lu̍t .540, tit-tio̍h 7-pái Tiong-hôa Chit-pāng Chòe-ka Chóng-kàu-liān.

2023 nî 1 goe̍h 16 khai-sí tam-jīm sin kiû-tūi Tâi-kǹg Hiông-eng ê chóng-kàu-liān, sī in tūi-sú thâu-chi̍t-ê chóng-kàu-liān.

2024 nî 5 goe̍h 15, chhōa-niá Tâi-kǹg Hiông-eng tī Lo̍k-thian Thô-hn̂g Iá-kiû-tiûⁿ phah-pāi Lo̍k-thian Thô-oân, sêng-kong tit-tio̍h chip-kàu seng-gâi tē-1000-sèng, sī Tiong-chit sú-siōng thâu-chi̍t-lâng.

2025 nî 4 goe̍h 13, tī Sin-chng Iá-kiû-tiûⁿ tùi-chiàn Hù-pang Hān-chiòng, sī i chò chóng-kàu-liān ê tē-2000-tiûⁿ chhut-sài, sī Tiong-chit thâu-chi̍t-lâng, hit-tiûⁿ pí-sài Tâi-kǹg Hiông-eng lo̍h-bóe í 4:2 phah-pāi Hù-pang Hān-chiòng.

## Chit-pāng Seng-gâi Sêng-chek
### Tiong-hôa Chit-pāng
* (**Chho͘-o͘-jī** sī hit-nî siōng-hó ia̍h siōng-koân ê sêng-chek)

### Tâi-oân Tāi Liân-bêng

## Chip-kàu Seng-gâi Sêng-chek
### Tiong-hôa Chit-pāng
* (**Chho͘-o͘-jī** sī hit-nî siōng-hó ia̍h siōng-koân ê sêng-chek)
* ( sī liân-bêng sú-siōng siōng-hó ia̍h siōng-koân ê sêng-chek)

## Kok-chè Sài-sū Chóng-kàu-liān Sêng-chek
* 2006 nî A-chiu Chit-pāng Tōa-sài:  tē-jī-miâ (La New Hîm)
* 2008 nî Hā-kùi Ò-ūn Iá-kiû Chòe-chiong Chu-keh Pâi-miâ sài: tē-saⁿ-miâ (chìn-kip Ò-ūn)
* 2008 nî Hā-kùi Ò-ūn iá-kiû pí-sài: tē-gō͘-miâ
* 2012 nî A-chiu Chit-pāng Tōa-sài:  tē-jī-miâ (Lamigo Thô-oân)
* 2017 nî A-chiu Chit-pāng Koan-kun Cheng-pà-sài: tē-saⁿ-miâ
* 2019 nî Sè-kài Iá-kiû 12-kiông Sài: tē-gō͘-miâ

## Chù-kha

## Chham-khó Chu-liāu

## Gōa-pō͘ Liân-kiat

|-
|colspan="3" style="text-align:center;"|**[[Tiong-hôa Chit-pāng]]**
|-